jkorsvik/nowiki_second_scrape_merged huggingface dataset:
Norrøn-gælere

Norrøn-gælere er en benevnelse som brukes om folket av blandet norrønt og gælisk opphav som dominerte store deler av området rundt Irskesjøen og det vestlige Skottland i middelalderen. 
De er generelt kjent under det gæliske navnet Gall Gaidel. Direkte oversatt betyr Gall fremmed, men det ble i løpet av tidlig middelalder brukt om folk av norrønt opphav. Moderne oversettelser kan også referere til norrøn-skotsk, hiberno-norrøn, irsk-norrøn med mere.
Norrøn-gælerne hadde sin opprinnelse blant norrøne bosettere i Skottland og Irland som ble assimilert inn i den gæliske kulturen. Så tidlig som på 800-tallet begynte disse innvandrerne fra Skandinavia å inngå ekteskap med innfødte gælere, bruke gælisk språk og overta andre skikker som eksempelvis klesdrakt. Et annet viktig bidrag til denne gælifiseringen var at mange gikk over fra troen på norrøne guder til kristendommen og lot seg døpe. Aristokratiet i de norrøn-gæliske samfunnene beholdt i regelen norrøne navn og en bevissthet om sitt nordiske opphav, mens det i de brede lag av folket var en utbredt synkretisme mellom norrøn og gælisk kultur. Eksempelvis kom norrøn-gælere til å se på sankt Columba som deres spesielle beskytter og de tilla ham noen av de samme kvaliteter som den norrøne guden Odin.De norrøn-gæliske adelsslektene, som for eksempel Ivarætten, dominerte regionen rundt Irskesjøen fra 800-tallet til den normanniske æraen på 1100-tallet. De grunnla varige kongedømmer blant annet på øya Man, i Argyll, Jorvik (York) og Galloway. Herskerne over Hebridene fikk tittelen «Herre over øyene» («Lord of the Isles»). Den norrøn-gæliske MacDonald-slekten som først hadde denne tittelen hadde innflytelse til 1500-tallet, og adelstittelen eksisterer fortsatt. Også mange andre av de gæliske herskerne i Skottland og Irland hadde norrøn-gæliske forfedre.


== Referanser ==
Cassadaga

Cassadaga er et det syvende studioalbumet til Bright Eyes, utgitt 10. april 2007. Cassadaga er Bright Eyes debut på et stor selskap (signert til Polydor i Europa. Navnet Cassadaga er hentet fra en liten by i Florida med et sært trossamfunn hvor spiritualismen står sterkt. Albumet henter inspirasjon fra flere sjangre som indie, alternativ country og alternativ folkrock.
Første singel fra albumet var «Four Winds», som ble sluppet som en EP med fem låter. Medvirkende på albumet er Gillian Welch, M. Ward og Sleater-Kinney-trommeslager Janet Weiss.


== Sporliste ==
«Clairaudients (Kill Or Be Killed)»
«Four Winds»
«If the Brakeman Turns My Way»
«Hot Knives»
«Make a Plan to Love Me»
«Soul Singer in a Session Band»
«Classic Cars»
«Middleman»
«Cleanse Song»
«No One Would Riot for Less»
«Coat Check Dream Song»
«I Must Belong Somewhere»
«Lime Tree»


== Eksterne lenker ==
(en) Cassadaga på Discogs 
(en) Cassadaga på MusicBrainz 
(en) Cassadaga på Spotify 
(en) Cassadaga på AllMusic 
Cassadaga-nettside Arkivert 11. oktober 2007 hos Wayback Machine. av Saddle Creek Records
Johann Georg Gmelin

Johann Georg Gmelin (født 10. august 1709, død 20. mai 1755) var en tysk naturvitenskapsmann, botaniker og geograf. 
Gmelin ble født i Tübingen som sønn av en apoteker. Han var et oppvakt barn og ble uteksaminert fra universitetet som lege i en alder av 18. I 1730 reiste han til St. Petersburg for å forelese ved universitetet der og året etter ble han utnevnt til professor i kjemi og naturhistorie.
Fra 1733 til 1743 var Gmelin på en vitenskapelig ekspedisjon i Sibir. Han beskrev elven Jenisej som grensen mellom Europa og Asia og foretok temperaturmålinger. Gmelin var også den første som målte nivået på Det kaspiske hav og fant ut at det lå under havnivå (28 meter).
Gmelins hovedverk var Flora Sibirica, fire bind, utgitt 1749-50 og Reisen durch Sibirien, fire bind, utgitt 1753. Sine siste leveår tilbrakte han som professor i medisin i Tübingen, en stilling han fikk i 1749.
J.G.Gmel. er den offisielle autorforkortelsen som botaniker. 


== Referanser ==


== Eksterne lenker ==
Oversikt over brevvekslingen mellom Johann Georg Gmelin og Carl von Linné
CECED

Conseil Européen de la Construction d’Electro-Domestiques (CECED) er en paraplyorganisasjon bestående av produsenter av husholdningsprodukter (for eksempel hvitevarer) i Europa.
CECED er for eksempel ansvarlig for en produsentuavhengig (interoperabel) kommunikasjonsprotokoll, CHAIN, for intelligent tilkopling av hvitevarer.Noen av medlemmene av CECED er: BSH Hausgeräte (Bosch and Siemens Home Appliances Corp.), Electrolux, Candy Group, Indesit, Gorenje, Fagor og Miele.


== Eksterne lenker ==
Ceceds hjemmeside
Melfikonstitusjonene

Melfikonstitusjonene (lat.: Constitutiones Regni Siciliae, også: Liber Augustalis) er en lovsamling gitt av  Fredrik II i 1231 for Kongedømmet Sicilia. Melfi er en by i Basilicata i Sør-Italia, som utgjorde en del av kongedømmet Sicilia. 
Konstitusjonene oppfylte flere hensikter. For det første fastholdt den på ordnet vis den så langt ikke så nøyaktig eller omfattende kodifiserte sicilianske rett av normannisk type. Men keiser Fredrik, som lå i konflikt med paven, utnyttet lovarbeidet som et kampmiddel i denne kampen. Som lovgiver stilte keiseren dermed i samme tradisjon som den store keiserlige lovgiver Justinian og legitimerte derved sine maktambisjoner.
Utløsende for arbeidet med Melfikonstitusjonene var ryktene om at den katalanske dominikanerpater og jurist Raimund Peñafort hadde fått i oppdrag fra paven om å utarbeide en lignende lovsamling. Det gjaldt for Fredrik II å komme ham i forkjøpet, for derved å befeste lovmessig sitt overhøyhet over kongedømmet Sicilia og for å profilere seg selv som lovgiver. Arbeidet skjedde under stort tidspress, slik at det måtte gjøres viktige korrekturer i 1232 og 1233. Det antas at Peter av Vinea var viktig i den sammenheng. 
De forskjellige lovreguleringer har som rettskilder elementer fra romerrett, kanonisk rett (kirkerett), normannisk, bysantintinsk og langobardisk rett. De kirkerettslige elementer tilkom særlig ved hjelp av erkebiskop Giacomo Amalfitano av Capua, som samarbeidet med Fredrik II, i alle fall til pave Gregor XI tok ham i skole for å ha vært behjelpelig med å formulere reguleringer i konstitusjonene som ikke passet kirkens interesser.   
Gjennomgående motiv for lovverket var å orientere almenrett og forvaltningsrett ut fra kongemakten, og å sikre de kongelige inntektskilder. Der hvor de ikke kolliderte med kongens interesser ble dessuten adelens makt styrket. Rettsprosessene ble revidert slik at de skulle kunne foregå raskere. 
Blant de viktigste enkeltreguleringer var forbudet mot selvtekt ved makt, og innskrenkelsen av stendenes egne domsinstitusjoner. Lovverket foreskrev at bare den kongelige justis hadde rett til å foreta straffeforfølgelser, også på områder som grenset til det kirkerettslige (som for eksempel ekteskapsbrudd, blasfemi eller lykkespill). 
I Salernoediktet, som fant sin vei inn i lovsamlingen på ukjent tidspunkt innen 1243, ble det foretatt nøyaktige reguleringer av apotekvesenet: Det ble gjort et klart skille mellom legestand og apotekervesen. Dette skille skulle danne skole i hele Europa og består fremdeles.


== Litteratur ==
Wolfgang Stürner: Die Konstitutionen Friedrichs II. für das Königreich Sizilien. Hannover 1996, online.
Fantomet 2005

Det kom ut tjuesju ordinære utgivelser av Fantomet i 2005 i Norge. I Sverige og Finland kom kun de tjueseks første ut i 2005, mens det siste, nr. 27 i Norge, ble nummer 1/2006 i Sverige og Finland, slik at tallene fra og med 2006 ikke samsvarte med hverandre (Norge ligger et nummer «bak» de andre). I tillegg kom det i Norge også ut åtte utgivelser av Fantomet Krønike (en økning på 2 utgivelser per år), samt at éi krønikebok og seks årgangsbøker ble utgitt.


== Ordinære utgivelser (Norge, Sverige og Finland) ==
Zbigniew Rybczyński

Zbigniew Rybczyński (født 27. januar 1949 i Łódź) er en Oscarvinnende polsk regissør som har mottatt flere internasjonale filmpriser. 
Rybczyński studerte kinematografi ved Leon Schiller statlige høyskole for film, fjernsyn og teater i Łódź. Han var aktiv i avantgardegruppen «Warsztat Formy Filmowej» og arbeidet i filmstudioet Se-Ma-For, hvor han blant annet realiserte filmene Plamuz (1973), Zupa (1974), Nowa Książka (1975) og Tango (1980), som alle ble entusiastisk mottatt på filmfestivaler. Det var filmen Tango som ble hans store suksess. Den gav ham en Oscar i kategorien beste animerte kortfilm i 1983.Hans videre filmer ble realisert med datamaskinteknikk, blant annet Schody, Orkiestra (Emmy for spesialeffekter i 1990), Manhattan, Washington eller Kafka. Han har også laget musikkvideoer for blant annet Mick Jagger, John Lennon, Simple Minds, Art of Noise, Chuck Mangione, Pet Shop Boys, The Alan Parsons Project, Yoko Ono, Lou Reed, Supertramp, Rush og Lady Pank.


== Referanser ==


== Eksterne lenker ==
(en) Zbigniew Rybczyński - www.culture.pl
(en) Zbigniew Rybczyński på Internet Movie Database 
(da) Zbigniew Rybczyński på Filmdatabasen 
(da) Zbigniew Rybczyński på Scope 
(fr) Zbigniew Rybczyński på Allociné 
(en) Zbigniew Rybczyński på AllMovie 
(en) Zbigniew Rybczyński hos The Movie Database
Janusz Kamiński

Janusz Zygmunt Kamiński (født 27. juni 1959 i Ziębice, Polen) er en polsk-født to ganger Oscar-vinnende kinematograf og filmregissør som har fotografert alle Steven Spielbergs filmer siden Schindlers liste i 1993.Han studerte ved Columbia College Chicago fra 1982 til 1987, og tok opp filmskaping som yrke før han gikk over til AFI Conservatory. Kamiński har mottatt Oscar i kategorien beste kinematografi to ganger – for Schindlers liste og Redd menig Ryan.


== Referanser ==


== Eksterne lenker ==
(en) Janusz Kamiński på Internet Movie Database 
(sv) Janusz Kamiński i Svensk Filmdatabas 
(da) Janusz Kamiński på Filmdatabasen 
(fr) Janusz Kamiński på Allociné 
(en) Janusz Kamiński på AllMovie 
(en) Janusz Kamiński hos The Movie Database
Johannes Belsheim

Johannes Belsheim (født 21. januar 1829 i bygda Thorpegardane i Vang i Valdres, død 15. juli 1909 i Kristiania) var en norsk teolog, skribent og statsstipendiat.
Belsheim var husmannssønn og ble i 1851 lærer i hjembygda. Han tok i 1855 eksamen ved Asker seminar, var lærer i Grue fra 1856, tok artium ved Heltbergs studentfabrikk 1958 og ble cand.theol. i 1861. Han arbeidet deretter som lærer i Porsgrunn 1862, som rektor ved Vefsens lærerskole 1863, som sogneprest i Sør-Varanger fra 1864 og som sogneprest i Bjelland fra 1870 til 1875. Han fikk deretter vartpenger (ventelønn) og levde i Kristiania som fri skribent.
Belsheim tok i 1879 initiativ til den første landsmålsutgaven av Det nye testamente, men forslaget ble avvist av Stortinget. Belsheim selv fikk statsstipend fra 1880.
Han hadde en skribentvirksomhet innenfor flere emner og tema i samtiden. Hovedvekten av forfatterskapet ligger på norsk kirkehistorie og på utgivelse av ulike bibelhåndskrifter.


== Referanser ==


== Litteratur ==
Andreas Brandrud. «Johannes Belsheim» I: Norsk biografisk leksikon, 1. utgavesambok 82 bøker/utgaver av Belsheim


== Eksterne lenker ==
Johannes Belsheim omtale i Norsk biografisk leksikon
Fotorealisme

Fotorealisme er en stilretning innen malerkunsten som forsøker å etterlikne det «naturtro» bildeuttrykket i fotografier. Denne formen for realisme oppstod i USA på 1960-tallet,  blant annet under begrepet New Perceptual Realism, som en ny avantgardistisk stilretning i slekt med pop-kunsten, hard edge og minimalismen. 
Fotorealismen skilte seg fra andre realistiske retninger i etterkrigstiden, ved at kunstnerne gikk ekstremt til verks, malerne arbeidet ofte for å få en så glatt og blank overflate som mulig på bildene, enkelte brukte også airbrush, for å unngå spor av penselstrøk.
Holger Koefoed bruker begrepet som et synonym for hyperrealisme, mens andre mener hyperrealisme er en videreføring av fotorealismen.


== Se også ==
Trompe-l'œil, illusjonsmaleri
Hyperrealisme
3D-grafikk


== Referanser ==


== Litteratur ==
Koefoed, Holger (1998). Modernismen i kunsthistorien : fra 1870 til 1990-årene. Oslo: Yrkesopplæring. s. 150–151. ISBN 8258512668.  [e-bok fra bokhylla.no]


== Se også ==
Trompe l'oeil
3D-effekt
Fotokunst
Realisme
KS Dinamo Tirana

Klubi Sportiv Dinamo Tirana er en albansk fotballklubb som spiller i Kategoria e Parë på nest høyeste nivå. Laget ble stiftet i 1950 og spiller sine hjemmekamper på Qemal Stafa stadion


== Meritter ==
Kategoria Superiore (18): 1950, 1951, 1952, 1953, 1955, 1956, 1960, 1966/1967, 1972/1973, 1974/1975, 1975/1976, 1976/1977, 1979/1980, 1985/1986, 1989/1990, 2001/2002, 2007/2008, 2009/2010
Kupa e Shqipërisë (13): 1950, 1951, 1952, 1953, 1954, 1960, 1971, 1974, 1978, 1982, 1989, 1990, 2003
Superkupa Shqiptare (2): 1989, 2008


== Eksterne lenker ==
Klubbens offisielle nettsider
Borgheim ungdomsskole

Borgheim ungdomsskole er en ungdomsskole på Nøtterøy i Færder kommune i Vestfold. Skolen ligger like ved siden av Nøtterøy videregående skole i kommunens administrasjonssentrum, Borgheim. Borgheim ungdomsskole har i alt omkring 530 elever fra 8. til 10. trinn og cirka 70 ansatte. Skolen ble bygd ut og renovert i 2002.
Skolen er opprettet 1950 som Nøtterøy realskole, og har kunstnerisk utsmykning utført av Else Hagen.

		


== Eksterne lenker ==
(no) Offisielt nettsted
Idefix

Idefix er hunden til Obelix i tegneserien Asterix. Den er en liten, hvit terrier, med svarte tupper på ørene og halen. Etter sigende er den verdens første økologiske hund, med en forkjærlighet for trær. Idefix dukker for første gang opp i albumet Gallia Rundt, det tolvte albumet i den norske serien og det femte i den originale franske. 
Idefix spiller en liten, men morsom birolle i både Asterix og Obelix-tegneseriene og -filmene. Idefix heter Dogmatix på engelsk, mens den på originalspråket - fransk - heter Idéfix. Navnet betyr en fiks idé, "une idée fixe", eller en kjepphest.
Idefix er seriens eneste dyr av en viss betydning. En kan si hundens rolle er liten selv om den spiller en avgjørende birolle i flere fortellinger. Asterix og Obelix er ofte uenige i hvorvidt Idefix kan bli med ut på eventyr eller ei. Idefix' oppdagelser får flere en én gang en avgjørende betydning for hva som senere skal skje. Idefix har naturligvis også drukket av trylle liksiren.
Idefix ble - bevisst men feilaktig - framstilt som Asterix' hund i filmen Asterix og Obelix Vs Cesar.
Krzysztof Penderecki

Krzysztof Eugeniusz Penderecki (født 23. november 1933 i Dębica, død 29. mars 2020 i Kraków) var en polsk komponist, dirigent og pedagog. Han regnes for å være en av de fremste representanter for den polske avantgarde og en betydelig samtidskomponister. Han var en av få avantagarderepresentanter hvis navn og verker er kjent blant det brede publikum.Penderecki har komponert en rekke verker på bestilling, blant annet et til minne om ofrene i Auschwitz, et til De forente nasjoners 25-årsjubileum og et verk i anledning av Jerusalems 3 000-årsjubileum. Musikken hans er dessuten blitt brukt i Stanley Kubricks film Ondskapens hotell. Penderecki komponerte også et verk til åpningsseremonien for De olympiske leker i Beijing 2008.


== Utmerkelser (utvalg) ==
2005 – Den hvite ørns orden
1992 – Österreichisches Ehrenzeichen für Wissenschaft und Kunst
1987 – Wolfprisen


== Referanser ==


== Eksterne lenker ==
(en) Krzysztof Penderecki – kategori av bilder, video eller lyd på Commons 
(en) Krzysztof Penderecki – galleri av bilder, video eller lyd på Commons 
(en) Krzysztof Penderecki på Internet Movie Database 
(sv) Krzysztof Penderecki i Svensk Filmdatabas 
(da) Krzysztof Penderecki på Filmdatabasen 
(da) Krzysztof Penderecki på danskefilm.dk 
(da) Krzysztof Penderecki på Scope 
(fr) Krzysztof Penderecki på Allociné 
(en) Krzysztof Penderecki på AllMovie 
(en) Krzysztof Penderecki hos The Movie Database 
(en) Krzysztof Penderecki på Apple Music 
(en) Krzysztof Penderecki på Discogs 
(en) Krzysztof Penderecki på MusicBrainz 
(en) Krzysztof Penderecki på Spotify 
(en) Krzysztof Penderecki på Songkick 
(en) Krzysztof Penderecki på Last.fm 
(en) Krzysztof Penderecki på AllMusic 
(en) Krzysztof Penderecki; The Krzysztof Penderecki European Centre for Music (en)
Witold Lutosławski

Witold Lutosławski (født 25. januar 1913, død 7. februar 1994) var en av det 20. århundres fremste europeiske komponister, og regnes som en av de betydeligste polske komponistene siden Chopin. 


== Liv og virke ==


=== Bakgrunn ===
Lutosławski vokste opp i en musikalsk familie. Fra barnealder fikk han undervisning i klaver og fiolin, og studerte deretter komposisjon i Warszawa.  Parallelt til musikkutdannelsen studerte han matematisk-naturvitenskapelige fag. Han fant flere elementer i disse fagene som han kunne nyttiggjøre seg i sin senere kompositoriske virke.


=== Komponist og dirigent ===
Hans første verker var påvirket av polsk folkemusikk. Han begynte å utvikle sin egen stil på slutten av 1950-tallet, og fra den tid av har komposisjonene hans innarbeidet hans egne metoder til å oppbygge harmonier av små grupper intervaller. Det inngår også elementer av tilfeldighet i rytmen. 
Hans komposisjoner (som han selv dirigerte med stor fremgang) omfatter fire symfonier, en konsert for orkester, flere konserter for solo og orkester, og orkestrale sangsykler.
Under kommunistregimet i Polen ble han bannlyst av den stalinistisk pregede staten for å være formalist og for elitær - lite tilgjengelig for det alminnelige folk, og hans musikk var i mange år tilgjengelig kun for eliten. På sin side motsatte Lutosławski selv alltid den såkalte sosialistiske realisme innen kunsten.
I 1960-årene begynte Lutosławskis virksomhet som dirigent. Fra sitt samarbeid med orkesteret håpet Lutosławski på den ene side på en bedre tilpassing av sine verker til orkesterappartates prakriske muligheter, og på den annen side nye impulsre for sin komponisrvirksomhet.På 1980-tallet støttet han Solidaritetsbevegelsen, og etter systemskiftet i 1989 ble han rehabilitert.
Lutosławski har blant annet skrevet fire symfonier, en konsert for orkestra, flere andre konserter, kammermusikk samt sangsykluser.
Han døde i 1994, og ligger gravlagt på Powązki-kirkegården i Warszawa.


== Utmerkelser og priser (utvalg) ==
Han mottok også et stort antall polske og internasjonale utmerkelser og priser i løpet av sitt liv blant annet:

1994 – Den hvite ørns orden
1994 – Pour le Mérite für Wissenschaften und Künste
1983 – Ernst von Siemens' musikkpris
1967 – Léonie Sonnings musikkpris


== Referanser ==
5-krone

5-krone er en norsk mynt, som er blitt preget i kobbernikkel siden 1963. Mynten avløste 5-krone seddelen som ble utgitt av Norges Bank i perioden 1874–1963.
5-kronemynten er kommet i fire forskjellige utgaver, i tillegg til jubileumsmynter. Den nåværende 5-kronemynten ble først utgitt 15. september 1998. Formgiver var Ingrid Austlid Rise som også var formgiver for 1-kronen.


== Femkronemynter under den skandinaviske myntunion (1874-1924) ==
I 1873 forhandlet Norge, Sverige og Danmark frem den skandinaviske myntunion basert på gullstandarden. Sverige og Danmark vedtok myntunionen, mens Stortinget stemte nei til at Norge skulle slutte seg til. Etter at stortinget hadde stemt nei vedtok de en halvveis gjennomføring med speciedaler og gullstandart. Denne ble tilpasset myntunionen ved at en speciedaler ble delt inn i fire kroner som igjen ble delt inn i 30 skilling og 100 øre. At myntene hadde to valører i perioden var altså ikke et resultat av man ønsket å lette overgangen slik enkelte tror. Ved lov om pengevesenet av 17. april 1875 fant stortinget ut at man likevel skulle slutte seg til myntunionen og de tidligere myntenhetene speciedaler og skilling ble erstattet med en krone som ble inndelt i 100 øre. Mynter fra de tre landene hadde samme navn, vekt og størrelse, og samme renhet i henholdsvis sølv og gull. Mynter som ble preget i ét land, var derfor gyldig betalingsmiddel i alle tre. Ved innføringen av myntunionen vedtok man å ha 1, 2, 10 og 20 kroners mynter og sedler i valørene 5, 10, 50 kroner og opp til 1000 kr. Det oppsto et hull ved at man ikke hadde en femkronesmynt. Derfor vedtok man et tillegg til konvensjonen i 1880 hvor de tre landene også fikk anledning til å lage femkronemynter i gull. Norge laget aldri slike femkronemynter, men det gjorde Sverige. De svenske femkronene var gyldige i Norge og i perioden sirkulerte det derfor femkronemynter i Norge selv om de ikke var norske.


== Første utgave i kobbernikkel (1963-1973) ==


=== Antall preget ===


== Andre utgave i kobbernikkel (1974-1988) ==


=== Antall preget ===


== Jubileumsmynter (1975-1997) ==


=== Antall preget ===


== Tredje utgave i kobbernikkel (1992-1994) ==


=== Antall preget ===


== Fjerde utgave i kobbernikkel (1998-) ==


=== Antall preget ===


== Prøvemynter ==
Før innførelsen av 5 kronemynten i 1963 ble det laget flere prøvemynter. Bl.a. en med motiv som 10 og 20 kroner 1910 og en med motiv som 2 kroner 1908-1917. Det ble også laget flere forskjellige prøvemynter med samme motiv som ble innført, men små forskjeller i vekt og utførelse. I 1970 ble det laget en prøvemynt som var forløperen til andre utgave i 1974. Flere av disse prøvemyntene har kommet ut i privat eie og befinner seg nå i myntsamlinger.


== Referanser ==
http://www.norges-bank.no/upload/sedler%20og%20mynter/sedler_mynter_statistikk.htm


== Eksterne lenker ==
5-krone hos Norges Bank
Robert Kubica

Robert Józef Kubica (født 7. desember 1984 i Kraków, Polen) er en polsk Formel 1-fører som har kjørt for BMW Sauber og Renault F1. Robert Kubica ga seg i F1 i 2010 grunnet en skade. Han gjorde et comeback i 2019 for Williams Martini Racing, men etter et skuffende år, ble det hans eneste år tilbake i Formel 1.


== Karriere ==
Kubica vant World Series by Renault i 2005, og han debuterte i Formel 1 for BMW Sauber under Ungarns Grand Prix 2006 etter at Jacques Villeneuve forlot laget. Kubica ble da historiens første polske Formel 1-fører.
Han tok sin første pallplassering, en tredjeplass i Italias Grand Prix 2006, i sitt andre løp. I Canadas Grand Prix 2007 mistet han kontrollen over bilen i over 300 km/t og krasjet stygt. Han slapp fra ulykken med en hjernerystelse og forstuet ankel. Som en følge av krasjet måtte han stå over USAs Grand Prix 2007, som gikk en uke senere.
Kubica tok sin og BMW Saubers første seier under Canadas Grand Prix 2008, med lagkameraten Nick Heidfeld på andreplass.
Den 7. oktober 2009 signerte Kubica en ettårskontrakt med Renault før 2010-sesongen, som han forlenget den 7. juli 2010 med to år til slutten av 2012-sesongen.
Søndag 6. februar 2011 krasjet Kubica voldsomt i første del av rally «Ronde di Andora». Han ble alvorlig skadet, med betydelig blodtap og en delvis avrevet hånd. Det var en stund fare for at han måtte amputere den ene hånden, men etter flere operasjoner ble dette avverget. På grunn av skaden mistet han hele 2011-sesongen. I 2017- og 2018-sesongen fungerte Kubica som tester for Renault og Williams, før Williams 22. november 2018 annonserte at Kubica, sammen med britiske George Russell, ville utgjøre Williams førerduo i 2019 sesongen.


== Resultater ==


=== Fullstendige Formel 1-resultater ===
(Forklaring) (Resultater i uthevet skrift indikerer pole position, resultater i kursiv indikerer raskeste runde)


== Referanser ==


== Eksterne lenker ==
(en) Robert Kubica – kategori av bilder, video eller lyd på Commons 
(en) Robert Kubica – galleri av bilder, video eller lyd på Commons 
(de) Robert Kubica – Munzinger Sportsarchiv 
(en) Robert Kubica – racing-reference.info 
(en) Robert Kubica – Driver Database 
(en) Robert Kubica – eWRC-results.com
Otylia Jędrzejczak

Otylia Jędrzejczak (født 13. desember 1983) er en polsk svømmer. Hun er olympisk mester (200 m butterfly), to ganger verdensmester (200 m butterfly) og syv ganger europamester (200 m butterfly og 200 m fristil). Hun har to ganger slått verdensrekorden på 200 m butterfly for kvinner.


== Eksterne lenker ==
(en) Otylia Jędrzejczak – Olympedia 
(en) Otylia Jędrzejczak – Sports-Reference (OL-resultater – arkivert) 
(pl) Otylia Jędrzejczak – Polens olympiske komité 
(en) Otylia Jędrzejczak – FINA 
(en) Otylia Jędrzejczak – Swimming Hall of Fame 
(en) Otylia Jędrzejczak – swimrankings.net